Мэзкуу и «Динамо»-р къытхуокIуэ
Урысей Федерацэм и кубокыр къэхьыным ипкъ иткIэ, 2017 — 2018 гъэхэм екIуэкI зэхьэзэхуэм и финалым и 1/16-нэ Iыхьэм щызэпэщIэтынухэм я пхъэидзэ зэхэтащ. «Спартак-Налшыкым» къыпэщIэхуащ мы гъэм премьер-лигэм зыгъэзэжа Мэзкуу и «Динамо»-р.
Зэхьэзэхуэр зэрекIуэкI хабзэм зэритымкIэ, финалым и 1/16-нэ Iыхьэм премьер-лигэм и командэхэр щыхьэщIэнущ лигэ нэхъыщIэхэм щыщхэм я деж. Абы къокI Мэзкуу и «Динамо»-р фокIадэм и 20-м Налшык щыджэгуну.
Адрей зэIущIэхэм щызэхуэзэнущ «Авангард» (Курск) — ЦСКА (Мэзкуу), «Крылья Советов» (Самарэ) — «Локомотив» (Мэзкуу), «Шинник» (Ярославль) — «Урал» (Екатеринбург), «Волгарь» (Астрахань) — «Ростов» (Дон Iус Ростов), «Кубань» (Краснодар) — «Спартак» (Мэзкуу), «Луч-Энергия» (Владивосток) — «Анжи» (Мэхъэчкъалэ), «Олимпиец» (Новгород Ищхъэрэ) — «Уфа» (Уфа), «Енисей» (Красноярск) — «Ахмат» (Грознэ), «Оренбург» (Оренбург) — «Рубин» (Къэзан), «Динамо» (Санкт-Петербург) — «Зенит» (Санкт-Петербург), «Арарат» (Мэзкуу) — «СКА-Хабаровск» (Хабаровск), «Тамбов» (Тамбов) — «Арсенал» (Тулэ), «Факел» (Воронеж) — «Амкар» (Пермь), «Томь» (Томск) — «Краснодар» (Краснодар), «Тюмень» (Тюмень) — «Тосно» (Ленинград область) командэхэр. Абыхэм щытекIуахэр финалым и 1/8-нэ Iыхьэм кIуэнурэ адэкIэ кубокым щIэбэнынущ.
Къаудыгъу Заур.
